【戰況R6】黎昭昇話今晚兩W對佢運勢好重要！
2024年05月29日 22:15
東網電視
更多新聞短片
第6場四班泥地1800米，沿途步速都好慢，結果由兩隻前領馬包Q，周二後備補出的黎廐馬「縱橫大進」，直路同攝內欄上來的「勇晉當銳」力鬥，結果前駒韌力較強爆17倍冷W，呢隻馬今季原來已經3W，近兩次縱敗亦輸唔遠，咁冷有啲估唔到。是場跑第3、4名，係後上的「慶萬家」及艾道拿的「威武勇駒」。
起個孖贏到28W嘅黎昭昇，原本希望「嘉寶神駒」及「縱橫大進」同時出賽，但後駒原定為後備馬，最後有運補中，兩隻可以一齊出賽。練者指「縱橫大進」今季發揮穩定，今仗雖排10檔，但布文發揮出色，出閘後守到好位，最終取勝。黎昭昇今日取得兩W，冀藉此帶動馬房季尾成績。
第6場賽果：5-11-13-3
二重彩賽果：5-11(最後賠率162)